De Konservative mister kun 800 stemmer i Hjørringkredsen, så Daniel Rugholm holder bedre fast i stemmerne en partiet generelt. De Radikale og SF er også mere end halveret her og det betyder at Thomas Klimek næppe kan kæmpe med om SF's mulige mandat, mens Marianne Jelveds mandat pludselig kan komme i fare. Dansk Folkeparti overhaler Venstre, men næppe nok til at Karsten Lauritzen er truet på sit mandat. Peter Duetoft er i stand til at fastholde mere end 12000 stemmer i kredsen og 27,8 procent. Liberal Alliance og Enhedslisten går igen lidt frem - og igen ligger Alternativet på 2,3 procent af stemmerne. Stemmeprocenten er faldet med næsten 2 procent, så 41.432 har stemt i Hjørringkredsen.

Opsummering:
De Konservative står til store vælgerstryg på landsplan, men i Hjørring er tilbagegangen begrænset.